पाएं अपने शहर की ताज़ा ख़बरें और फ्री ई-पेपरडाउनलोड करें
अलीगढ़ व पचाला कस्बे में कोरोना संक्रमित मरीजों की बढ़ती संख्या से एसडीएम व डीएसपी ने मामले को गंभीरता से लेते हुए कोरोना संक्रमित इलाकों को चिन्हीकरण करके दोनों ही कस्बे के कई मोहल्ले को पूरी तरह से सील किया है। डीएसपी प्रदीप गोयल ने बताया कि थानाधिकारी को निर्देशित करते हुए कहा कि लापरवाही किसी भी तरह की बर्दाश्त नहीं की जाएगी। सख्ती से प्रत्येक व्यक्ति को सरकार की गाइडलाइन के पालना करवाने के लिए बाध्य किया जाए। उन्होंने चेताया कि पचाला व अलीगढ़ में जहां अधिकतर संक्रमित लोग मिले हैं उन मोहल्लों को फिलहाल बल्लियां लगाकर सील कर दिया गया है। इस दौरान गाइडलाइन में कोताही बरती तो मजबूरन दोनों ही कस्बों को पूरी तरह से सील करवा दिया जाएगा। एसडीएम रजनी मीणा, डीएसपी प्रदीप गोयल, अलीगढ़ थानाधिकारी गोविंद सिंह आदि ने पचाला में बने कंटेनमेंट जोन का निरीक्षण किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn